**Ministru kabineta noteikumu projekta "Grozījumi Ministru kabineta 2003.gada 29.jūlija noteikumos Nr.419 "Kārtība, kādā tiešās pārvaldes iestādes slēdz līdzdarbības līgumus, un līdzdarbības līgumu publiskošanas kārtība"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | *Euro* ieviešanas kārtības likuma 30.panta pirmā daļa. MK 2012.gada 27.jūnija rīkojuma Nr.282 "Par "Koncepciju par normatīvo aktu sakārtošanu saistībā ar *eiro* ieviešanu Latvijā"" 7.2.apakšpunkts. Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.3 pasākums |
| 2. | Pašreizējā situācija un problēmas | Ministru kabineta 2003.gada 29.jūlija noteikumi Nr.419 "Noteikumi par kārtību, kādā tiešās pārvaldes iestādes slēdz līdzdarbības līgumus, un līdzdarbības līgumu publiskošanas kārtība" nosaka kārtību, kādā tiešās pārvaldes iestādes slēdz līdzdarbības līgumus ar privātpersonām, un līdzdarbības līgumu publiskošanas kārtību. Līdzdarbības līguma slēgšanas mērķis ir veicināt sabiedrības iesaistīšanu valsts pārvaldē.Pašreiz atbilstoši MK 2003.gada 29.jūlija noteikumiem Nr.419 "Noteikumi par kārtību, kādā tiešās pārvaldes iestādes slēdz līdzdarbības līgumus, un līdzdarbības līgumu publiskošanas kārtība"" (turpmāk – noteikumi Nr.419) tiešās pārvaldes iestāde, ja līdzdarbības līguma cena pārsniedz 50 000 latu, par nodomu slēgt līdzdarbības līgumu informē augstāku iestādi. Tāpat noteikumi Nr.419 nosaka paredzamā līdzdarbības līguma cenas slieksni (10 000 latu), attiecīgi paredzot veicamās darbības, kas tiešās pārvaldes iestādei jāveic, ja līguma vērtība nepārsniedz 10 000 latu (potenciālo pretendentu noskaidrošana un aicinājuma izteikšana iesniegt pieteikumus līdzdarbības līguma noslēgšanai), un kādas darbības jāveic, ja līguma vērtība pārsniedz 10 000 latu (konkursa rīkošana par iespēju slēgt līdzdarbības līgumu), papildus nosakot veicamās darbības gadījumā, ja, rīkojot atkārtotu konkursu par iespēju slēgt līdzdarbības līgumu, nav iespējams līgumu noslēgt, jo nav pieteikušies pretendenti vai iesniegtie piedāvājumi nav atbilstoši prasībām, un līdzdarbības līguma summa nepārsniedz 20 000 latu. Ņemot vērā, ka Deklarācijas par Valda Dombrovska vadītā Ministru kabineta iecerēto darbību II sadaļas 1.punkts paredz, ka Latvija plāno iekļauties eirozonā 2014.gadā, *Euro* ieviešanas kārtības likuma 30.panta pirmā daļa paredz, ka nepieciešams sagatavot to tiesību aktu grozījumu projektus, kurus nepieciešams pielāgot *euro* ieviešanai, kā arī to, ka pēc pievienošanās eirozonai likumīgais maksāšanas līdzeklis būs *euro,* nevis lats, ir nepieciešams izdarīt grozījumus noteikumos Nr.419, konvertējot summas latos uz summām *euro*. Minētajos grozījumos summas norādītas noapaļotas, bez *euro* centu vienībām |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Lai atrisinātu šīs sadaļas 2.punktā minētās problēmas un nodrošinātu MK noteikumos Nr.419 paredzēto naudas summu atbilstību *euro* valūtai, ir sagatavots noteikumu projekts, paredzot aizstāt noteikumu 4.1.apakšpunktā, 8., 12. un 18.punktā minētos skaitļus un vārdu "latu" ar attiecīgi konvertētiem skaitļiem un vārdu "*euro*". Noteikumu projekts paredz precizēt normas attiecībā uz publikācijām "Latvijas Vēstnesī", ņemot vērā, ka drukātais laikraksts vairs neiznāk, un publikācijas atbilstoši Oficiālo publikāciju un tiesiskās informācijas likumam ievietojamas oficiālajā izdevumā "Latvijas Vēstnesis".  |
| 5. | Projekta izstrādē iesaistītās institūcijas | Projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība noteikumu projekta izstrādes gaitā nebija nepieciešama, jo sagatavotie grozījumi ir tehniska rakstura un sabiedrību tiešā veidā neietekmē  |
| 7. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  | Projekta izpildē iesaistītās institūcijas | Visas tiešās pārvaldes iestādes |
|  | Projekta izpildes ietekme uz pārvaldes funkcijām | Projekta īstenošanu nodrošinās visas tiešās pārvaldes iestādes esošo funkciju ietvaros |
|  | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
|  | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |

|  |  |  |
| --- | --- | --- |
|  | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
|  |  Cita informācija | Nav |

*Anotācijas III, IV, V un VI sadaļa* – *projekts šīs jomas neskar.*

Ministru prezidents Valdis Dombrovskis

Vizē:

Valsts kancelejas direktore Elita Dreimane

25.10.2013 12:29

586

Mateusa 67082847

Dina.Mateusa@mk.gov.lv